Када је Нови Сад постао центар Дунавске бановине, 1929. године, територијално се проширивао и број становника се повећавао. Тако је 1930. године градска управа донела одлуку да се за потребе јавног превоза купе три аутобуса. Јавни превоз је био у сталном порасту али је избијањем Другог светског рата и окупацијом дошло до смањења аутобуског саобраћаја. Прекид трамвајског саобраћаја дошао је 1944. услед савезничког бомбардовања када је тешко оштећена електрична централа. Трамвајски превоз је поново заживео 25. маја 1945. Решењем народног одбора 1946. основано је Градско саобраћајно предузеће. Трамвајски превоз потпуно је укинут 1958.